James Whitmore

James Allen Whitmore (1. lokakuuta 1921 White Plains, New York – 6. helmikuuta 2009 Malibu, Kalifornia) oli yhdysvaltalainen näyttelijä. Hän oli ehdolla parhaan miessivuosan Oscar-palkinnon saajaksi roolistaan elokuvassa Taistelutanner (1949). Toisen ehdokkuutensa hän sai miespääosan esittäjän kategoriassa vuonna 1976. 

Valmistuttuaan Amherst High Schoolista Whitmore aloitti opinnot Yalen yliopistossa ja palveli merijalkaväessä toisessa maailmansodassa.

Whitmoren myöhempien elokuvien joukossa ovat Asfalttiviidakko (1950), Hyökkäys merellä (1958), Apinoiden planetta (1968), Seitsemän rohkeaa ratsastaa jälleen (1969) ja Käärmeenmuna (1977). Marraskuussa 2008 Whitmorella todettiin keuhkosyöpä, johon hän kuoli helmikuussa 2009.

Whitmorella on tähti Hollywood Walk of Famella, ja hänelle myönnettiin vuonna 2000 Emmy-palkinto. Tasan puoli vuosisataa aiemmin hän oli voittanut Golden Globen. Näyttelijä James Whitmore nuorempi on hänen poikansa.

Lähteet

Yhdysvaltalaiset näyttelijät
Golden Globe -palkinnon saajat
Tony-palkinnon saajat
Grammy-palkinnon saajat
Hollywood Walk of Fame
Vuonna 1921 syntyneet
Vuonna 2009 kuolleet